Video Pescar de 62 de ani, salvat în ultima clipă din apele Siretului. Victima a fost suprinsă de curenţi
Misiune încununată cu succes în Vrancea, în zona barajului din Adjud. Un bărbat de 62 de ani a fost salvat în ultima clipă din apele Siretului.
Bărbatul plecase la pescuit cu o barcă, atunci când a fost suprins de curenţi şi a rămas blocat pe un mal de nisip. Singur în mijlocul râului, pescarul şi-a adunat ultimele puteri pentru a nu intra în panică. Din fericire, salvatorii au apărut în scurt timp.
După zeci de minute în care s-au luptat cu apele învolburate, pompierii şi-au croit drum până la victimă. Acesta a fost adus în siguranţă la mal.